**TRÁVIACA SÚSTAVA**

Úloha: príjem a spracovanie potravy, trávenie živín a ich vstrebávanie

**Stavba:**

**ÚSTNA DUTINA**

– spracovanie potravy **mechanické** (zubami) a **chemické** (slinami), 3 veľké slinné žľazy: **podjazyková**, **príušná, podsánková**; sliny obsahujú enzým **ptyalín** (štiepi škrob – zložitý cukor), denná produkcia slín 2 l

**Jazyk** – svalový orgán, posúva potravu a premieľa ju, chuťové poháriky.

**Zuby** – vklinené do čeľuste a sánky. **Chrup**:

1. **mliečny** (od 6. mesiaca do 2. roku), dočasný, 20 zubov
2. **trvalý** (od 6. roku do 14. roku)

Podľa tvaru a funkcie: **rezáky, očné zuby, črenové zuby, stoličky**

**Stavba zuba**: korunka, krček, koreň, sklovina, zubovina, zubná dreň

**HLTAN**

- transport sústa do pažeráka, **hltanová príchlopka** (epiglotis)

**PAŽERÁK**

- spája hltan so žalúdkom

**ŽALÚDOK**

- dutý svalový vak, v ktorom sa potrava hromadí, trávi a premiešava so **žalúdočnou šťavou** (obsahuje **HCl** – kyselinu chlorovodíkovú, ktorá usmrcuje mikroorganizmy a enzým **pepsín,** ktorý štiepi bielkoviny); objem 1,5 – 2,5 l, potrava premiešaná so žalúdočnou šťavou – **trávenina** (chýmus).

**PODŽALÚDKOVÁ ŽĽAZA** (pankreas)

- vylučuje enzýmy, ktoré trávia bielkoviny, tuky, cukry

**PEČEŇ**

- najväčšia žľaza v tele, 1,5 kg, **tvorí sa** v nej **žlč** (trávenie a vstrebávanie tukov), zneškodňujú sa jedovaté látky, zásobáreň vitamínov a glykogénu (zložený cukor, zdroj energie).

**ŽLČNÍK**

- zásobáreň žlči

**TENKÉ ČREVO**

- 3 – 5 m, 3 časti: **dvanástnik** (ústi do neho žlčník, podžalúdková žľaza), **lačník, bedrovník**; množstvo výbežkov – **klkov**, zväčšujú absorbčnú plochu, dokončuje sa trávenie a nastáva **vstrebávanie látok do krvi**.

**HRUBÉ ČREVO**

- 1,5 m, začína **slepým črevom** (appendix), zahusťovanie nestrávených zvyškov potravy **vstrebávaním vody,** pôsobením črevných baktérií vzniká **stolica**, ktorá sa odvádza **konečníkom** z tela.